फखर जमान (91) और शोएब मलिक (नाबाद 43) के बीच चौथे विकेट के लिए हुई 107 रनों की शतकीय साझेदारी की बदौलत पाकिस्तान ने आॅस्ट्रेलिया को छह विकेट से हराकर टी-20 त्रिकोणीय सीरीज पर अपना कब्जा जमा लिया। इस ट्राई सीरीज की तीसरी टीम मेजबान जिम्बाब्वे थी। फाइनल मैच में आॅस्ट्रेलिया ने टॉस जीतकर पहले बल्लेबाजी करते हुए आठ विकेट पर 183 रन का स्कोर बनाया, जिसे पाकिस्तान ने 19.2 ओवर में चार विकेट खोकर हासिल कर लिया।